

**E L E F Á N T**

*“Az Elefánt hosszú évek óta az első magyar zenekar a Kispál és a Quimby óta, amely a dallamokat, gondolatokat finom humorral is átszövi.” //* ***Népszabadság***

 *“Amikor először belehallgattam, gondoltam, közben teszek-veszek, ám egy idő után azt vettem észre, csak a szövegekre összpontosítok, és abbahagytam mindent. Ennyire szuggesztív.” //* ***mno.hu***

*“…az Elefánt eddig sem akart igazán műfaji kategóriáknak megfelelni. Csakhogy ehhez a korlátlansághoz a mostani, harmadik albumukkal értek a legközelebb.” //* ***hvg.hu***

Filmzene-szerű dalaik hallgatása közben szemünk előtt peregnek a finom iróniával átszőtt történetek, azok összes csodálatos és hétköznapi szereplőjével együtt. Zenéjük sokrétűsége csupa felfedeznivalót tartogat számunkra: pörgős ütemek és meditatív lassúság váltakozik, punk energiák szabadulnak fel, s ezek együtt a sanzon hangulattal és erőteljes lendülettel karöltve adják a keringőt a lábunk alá. Dalaik sajátos atmoszférát hordoznak, amit a kreatív zenei megoldások és a különleges dalszövegek tesznek igazán egyedivé.

**25.900 facebook like 5.400 youtube követő 4.800 instagram követő**

**Budapesten 700-800 fős közönség Vidéken 200-300 fős közönség**

 [Elefánt](https://www.facebook.com/elefantofficial/)  [Elefánt](https://www.youtube.com/user/elefantofficial)  [Elefánt](https://open.spotify.com/artist/5XXDBFhkTp168rjq9IjAE3)  [Elefánt](https://itunes.apple.com/us/artist/elefant/id927579435)  [Elefánt](http://www.deezer.com/artist/7163076)



Fotó: Máté Balázs

Az idén 5 éve működő zenekar alapító tagjai Szendrői Csaba és Tóth András gyerekkoruk óta együtt zenéltek Szombathelyen, és a **Kodály Method** 2012-es bemutatójára álltak össze Kovács Zoltán billentyűssel, Horváth Bence Ede basszusgitárossal és Németh Szabolcs dobossal. Első nagylemezüket, a *Vérkeringőt* már stabil rajongótábornak mutatták be 2013-ban, és a csapat az azóta eltelt években olyan alkotó közösséggé formálódott, amely folyamatos keresi a kreatív utakat és a megújulás lehetőségét. A könnyűzenei szakma is hamar felfigyelt rájuk, és beválasztották őket a **Nagy-Szín-Pad** első évadjába. *Gomoly* című második albumuk 10 napig **vezette a Deezer hazai hallgatottsági listáját**. A lemezen szereplő *Bordahajtogató* című dalt a **Balaton Method** – a magyar alternatív zenei élet bemutatására született mozifilm – kezdő klipjének választották az alkotók. A különleges megoldásokat kedvelő zenekar a *Tizenhat*hoz **közösségi videoklipet** készített a rajongók részvételével, a lemezről elsőként megjelent *Alszik*ot pedig **Fonogram díjra** jelölték. Harmadik nagylemezüknek, a 2017 tavaszán megjelent *Minden*nek, **dupla lemezbemutatója** volt az A38 Hajón, mert az első estére az összes jegyet elkapkodták a rajongók. Ezt a lemezt is az átlagostól eltérően jelentették meg: minden dalhoz **egyedi grafikus lyric** videó készült.



Fotó: Benke Hunor

A zenekar folymatos koncertezésének köszönhetően mind Budapesten, mind vidéken növeli rajongótáborát, nyáron a fesztiválok rendszeres fellépői, valamint szívesen hívják őket egyetemi rendezvényekre és városi napokra is. A klubszezonban is aktívan konerteznek, idén 5 éves születésnapjukat az Akvárium Nagyhalljában fogják megünnepelni. Koncertjeiken a közönség a pogózástól az összeborulásig a hangulatok minden árnyalatát megéli, beszámolóik szerint katartikus élményben van részük. Sőt, lánykérés is történt már az Elefánt egyik fesztiválos koncertjén. Közönségük a tiniktől a harmincas korosztályig terjed, mindenki megtalálja a dalokban a neki való ízt.

**Diszkográfia**

[Minden](https://www.youtube.com/playlist?list=PLYG3UtCEyIanrIPOuxChnH2D1oQO41kxM) (2017 Launching Gagarin Records)

[Gomoly](https://www.youtube.com/playlist?list=PLYG3UtCEyIanyEbFcfe1yGiJ4zM02LVCL) (2015 Launching Gagarin Records)

[Vérkeringő](https://www.youtube.com/playlist?list=PLYG3UtCEyIansy4KjejSDjsm82yYsWohc) (2013 Drum and Monkey)

[Kék szoba](https://www.youtube.com/playlist?list=PLYG3UtCEyIak5eVqeGIVmm0hLNdGIXY05) EP (2012 Szerzői kiadás)

**Élő felvételek, mood videok**

[Koncertvideo](https://www.youtube.com/watch?v=ySpfU_SbKb4) @ Budapest Park

[Koncertvideo](https://www.youtube.com/watch?v=sNaZASb-hp8) @ Dürer kert

[Fakard](https://www.youtube.com/watch?v=ytg1v4rZfM4) 2016 nyár

[Alszik](https://www.youtube.com/watch?v=JXvxhruzRTA&list=PLYG3UtCEyIant3IZ7MFJQzgw2SQnxq94O) MR2 Akusztik

[Bordahajtogató](https://www.youtube.com/watch?v=NTJLDQn8jZI) 2013

**Hivatalos videok**

[Minden lemez](https://www.youtube.com/watch?v=Vi-RKxiymMU&list=PLYG3UtCEyIanrIPOuxChnH2D1oQO41kxM) lyric videók

[Madarak](https://www.youtube.com/watch?v=90RYVEFQCTM)

[Tizenhat](https://www.youtube.com/watch?v=fIF1FW1tboQ) közösségi videoklip

[Alszik](https://www.youtube.com/watch?v=Ti-p1yu_BZc)

[Kedvenc felhőmnek](https://www.youtube.com/watch?v=BCxZSfqyh3s)

[Szex](https://www.youtube.com/watch?v=UIVTjPtSt4w)

[Magányos](https://www.youtube.com/watch?v=mfV8c6B9kTI) Kodály Method klip

****

 [launchinggagarin](https://www.facebook.com/launchinggagarin/)  [launchinggagarin](https://www.youtube.com/channel/UC0-9XdOouz2gJs8C8q8zBfg)  [Launching Gagarin sample](https://open.spotify.com/user/daniel.sandor23/playlist/7v0F9ESGVdYwOroBNCsZlG)

Management & Booking: Chikán Eszter eszter@launchinggagarin.com +36203433818

Kiadó: Sándor Dani dani@launchinggagarin.com +36204280404

Sajtó: Horváth Ancsa press@launchinggagarin.com +36204207103